
ΑΠΟΦΑΣΕΙ Σ 

Αριθ. Τ.Τ. 9946 

Καθορισμός των δικαιολογητικών άδειας εγκατάστασης 
και χρήσης του οικήματος, η οποία χορηγείται από το 
Δήμαρχο ή από τον Πρόεδρο της Κοινότητας στα πρό¬ 
σωπα, τα οποία κατέχουν πιστοποιητικό ασκήσεως 
επαγγέλματος εκδιδομένου επ’ αμοιβή προσώπου. 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 5 του άρθρου 3 του Ν. 2734/99 
«Εκδιδόμενα με αμοιβή πρόσωπα και άλλες διατάξεις». 

2. Τηναριθμ. πρωτ. 8211/8-3-1999 (ΦΕΚ198/Β/8.3.1999) 
Κοινή Απόφαση του Πρωθυπουργού και της Υπουργού 
Εσωτερικών Δημόσιας Διοίκησης και Αποκέντρωσης 
«Ανάθεση αρμοδιοτήτων της Υπουργού Εσωτερικών, Δη¬ 
μόσιας Διοίκησης και Αποκέντρωσης στους Υφυπουρ¬ 
γούς Εσωτερικών Δημόσιας Διοίκησης και Αποκέντρωσης 
Λεωνίδα Τζανή και Γεώργιο Φλωρίδη», αποφασίζουμε: 

Α. Καθορίζουμε τα δικαιολογητικά άδειας εγκατάστα¬ 
σης και χρήσης του οικήματος, η οποία χορηγείται από το 
Δήμαρχο ή από τον Πρόεδρο της Κοινότητας στα πρόσω¬ 
πα, τα οποία κατέχουν πιστοποιητικό ασκήσεως επαγγέλ¬ 
ματος εκδιδόμενου επ’ αμοιβή προσώπου: 

1. Αίτηση του ενδιαφερομένου προσώπου, στην οποία 
θα αναγράφονται τα πλήρη στοιχεία της ταυτότητας του, 
η διεύθυνση του οικήματος, όπου θα ασκείται η δραστη¬ 
ριότητα αυτή, καθώς και πλήρη στοιχεία του εκμισθωτή. 

2. Επικυρωμένο φωτοαντίγραφο του Δελτίου Ταυτότη- 
τος του προσώπου ή επικυρωμένο φωτοαντίγραφο του 
Διαβατηρίου, όταν πρόκειται για πρόσωπα αλλοδαπής 
υπηκοότητας. 

3. Επικυρωμένο φωτοαντίγραφο του πιστοποιητικού 
άσκησης επαγγέλματος του άρθρου 1 του Ν. 2734/99. 

4. Έγγραφη συγκατάθεση του ιδιοκτήτη του οικήματος, 
ότι συμφωνεί με την άσκηση εντός αυτού της συγκεκρι¬ 
μένης δραστηριότητας. 

5. Έγγραφη συγκατάθεση όλων των συνιδιοκτητών και 
ενοίκων, εάν πρόκειται για διαμέρισμα πολυκατοικίας, 
εκτός εάν ο κανονισμός της πολυκατοικίας απαγορεύει 
την άσκηση της συγκεκριμένης δραστηριότητας. 


6. Υπεύθυνη δήλωση του προσώπου το οποίο κατέχει πι¬ 
στοποιητικό άσκησης επαγγέλματος, του Ν. 1599/86, ότι 
το οίκημα εντός του οποίου θα ασκεί τη συγκεκριμένη 
δραστηριότητα δεν θα χρησιμοποιείται από αυτό ως κα¬ 
τοικία. 

7. Επικυρωμένο φωτοαντίγραφο του τίτλου κυριότητας 
του οικήματος ή στην περίπτωση μισθώσεως του οικήμα¬ 
τος φωτοαντίγραφο του μισθωτηρίου συμβολαίου, βεβαί¬ 
ωση της Πολεοδομίας, ότι το οίκημα είναι μόνιμη κατα¬ 
σκευή, είναι χώρος κυρίας χρήσεως, ότι πληροί τους 
όρους του Γενικού Οικοδομικού Κανονισμού και ότι δια¬ 
θέτει ξεχωριστή είσοδο προς το χώρο, όπου θα ασκείται 
η συγκεκριμένη δραστηριότητα. 

8. Βεβαίωση της Δ/νσης Υγιεινής της οικείας Νομαρχια¬ 
κής Αυτοδιοίκησης, ότι το οίκημα πληροί τους όρους υγι¬ 
εινής σύμφωνα με τις εκάστοτε ισχύουσες Υγειονομικές 
Διατάξεις. 

9. Βεβαίωση της αρμόδιας υπηρεσίας του Υπουργείου 
Πολιτισμού, ότι το οίκημα δεν έχει χαρακτηρισθεί ως πα¬ 
ραδοσιακό ή διατηρητέο. 

10. Βεβαίωση του οικείου ΟΤΑ, ότι το οίκημα πληροί 
τους όρους και τις προϋποθέσεις της παρ. 4 του άρθρου 
3 του Ν. 2734/99 «περί αποστάσεων από ναούς, σχολεία 
κ.λ.π.» όπως περιγράφονται στη διάταξη αυτή ή όπως κα¬ 
θορίζονται με απόφαση του οικείου δημοτικού ή κοινοτι¬ 
κού συμβουλίου σύμφωνα με τη διάταξη αυτή. 

11. Βεβαίωση έναρξης επιτηδεύματος. 

12. Τρεις (3) πρόσφατες έγχρωμες φωτογραφίες. 

13. Βεβαίωση της Δ/νσης Υγείας της οικείας Νομαρχια¬ 
κής Αυτοδιοίκησης, ότι έχει χορηγηθεί στο εκδιδόμενο 
πρόσωπο βιβλιάριο υγείας κατά τις διατάξεις της παρ. 5 
του άρθρου 1 του Ν. 2734/99. 

Β. Στην εκδιδόμενη από τον οικείο Δήμαρχο ή Πρόεδρο 
της Κοινότητας άδεια εγκατάστασης και χρήσης του οι¬ 
κήματος αναγράφονται: 

1. Ο αριθμός απόφασης του Δημοτικού ή Κοινοτικού 
Συμβουλίου με την οποία καθορίζεται ο αριθμός των εν 
λόγω αδειών που επιτρέπεται να χορηγούνται στην Περι¬ 
φέρεια τους (άρθρο 3 παρ. 3 του Ν. 2734/99). 

2. Τα πλήρη στοιχεία ταυτότητας του εκδιδόμενου προ¬ 
σώπου. 

3. Η ακριβής διεύθυνση κατοικίας του εκδιδόμενου προ¬ 
σώπου (οδός, αριθμός, αστυνομικό τμήμα περιοχής). 

4. Η περιγραφή του ακινήτου εντός του οποίου ασκείται 

η συγκεκριμένη δραστηριότητα (πολυκατοικία - μονοκα¬ 
τοικία). 

5. Ο αριθμός της άδειας εγκατάστασης και χρήσης του 
ακινήτου στο οποίο θα ασκείται η συγκεκριμένη δραστη¬ 
ριότητα σύμφωνα με τις διατάξεις της παρ. 1 του άρθρου 
3του Ν. 2734/99. 

6. Ο χρόνος ισχύος της άδειας εγκατάστασης και χρή¬ 
σης του οικήματος. 

7. Η υποχρέωση ανάρτησης της εν λόγω άδειας σε εμ¬ 
φανές σημείο. 

Γ. Το ωράριο εντός του οποίου τα εκδιδόμενα με αμοι¬ 
βή πρόσωπα επιτρέπεται να ασκούν τη δραστηριότητά 
τους καθορίζεται καθημερινά από της 9ης έως της 24ης 
ώρας. 


Στην άδεια εγκατάστασης και χρήσης του οικήματος 
για την άσκηση της συγκεκριμένης δραστηριότητας επι- 
κολλάται έγχρωμη φωτογραφία του κατόχου. Η άδεια αυ¬ 
τή είναι προσωπική, αμεταβίβαστη και ισχύει για δύο (2) 
χρόνια και ανανεώνεται για ίσο χρόνο με τους ίδιους 
όρους και τις προϋποθέσεις της αρχικής χορήγησής της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

Γ. ΦΛΩΡΙΔΗΣ Μ. ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




